|  |
| --- |
| ข้อมูลหน่วยทรัสต์และผู้ถือหน่วยทรัสต์ |

# หน่วยทรัสต์

กองทรัสต์ ISSARA จะก่อตั้งขึ้นด้วยผลของสัญญาก่อตั้งทรัสต์และสมบูรณ์ เมื่อผู้ก่อตั้งทรัสต์ก่อสิทธิและหน้าที่ในทางทรัพย์สินให้แก่ทรัสตีด้วยการเข้าทำสัญญาที่มีข้อผูกพันว่าผู้ก่อตั้งทรัสต์จะดำเนินการเพื่อให้กองทรัสต์ ได้มาซึ่งทรัพย์สินและภาระของกองทุนรวม BKKCP ที่แปลงสภาพ โดยแลกกับการที่กองทุนรวม BKKCP จะได้รับหน่วยทรัสต์ที่ออกใหม่ของกองทรัสต์ และเมื่อกองทรัสต์ได้ก่อตั้งขึ้นแล้ว กองทรัสต์จะรับโอนทรัพย์สินและภาระของกองทุนรวม BKKCP ซึ่งรวมถึงการรับโอนสิทธิและหน้าที่ตามสัญญาที่กองทุนรวม BKKCP เป็นคู่สัญญาอยู่ในปัจจุบัน

# ตราสารที่กองทรัสต์เป็นผู้ออก

ปัจจุบัน กองทรัสต์ยังอยู่ระหว่างการจัดตั้งและยังไม่มีการออกหลักทรัพย์ที่เป็นตราสาร

# โครงสร้างผู้ถือหน่วยลงทุนของกองทุนรวม BKKCP

โครงสร้างผู้ถือหน่วยลงทุนรายใหญ่ของกองทุนรวม BKKCP ณ วันกำหนดรายชื่อครั้งล่าสุดเมื่อวันที่
3 กรกฎาคม 2567 สามารถแสดงได้ดังนี้

| **ลำดับ** | **ชื่อผู้ถือหน่วยลงทุน** | **จำนวนหน่วยลงทุนที่ถืออยู่**  | **ร้อยละของหน่วยลงทุนที่ถืออยู่** |
| --- | --- | --- | --- |
| 1. | บริษัท ชาญอิสสระ ดีเวล็อปเมนท์ จำกัด (มหาชน) | 17,561,900 | 17.56 |
| 2.  | ธนาคาร กรุงเทพ จำกัด (มหาชน) | 8,500,000 | 8.50 |
| 3.  | บริษัท เบทเตอร์เวย์ (ประเทศไทย) จำกัด | 7,496,200 | 7.50 |
| 4.  | บริษัท ไอ.ซี.ซี. อินเตอร์เนชั่นแนล จำกัด (มหาชน) | 3,759,300 | 3.76 |
| 5.  | บริษัท สหพัฒนพิบูล จำกัด (มหาชน) | 3,734,100 | 3.73 |
| 6.  | Mr. Peter Eric Dennis | 2,826,200 | 2.83 |
| 7.  | นายวิทยุต นามศิริพงศ์พันธุ์ | 2,267,000 | 2.27 |
| 8.  | นายบุญเกียรติ เอื้อสุดกิจ | 2,004,900 | 2.00 |
| 9.  | นางสาวจันทร์เพ็ญ ชีรานนท์ | 1,910,100 | 1.91 |
| 10.  | นาย วิชิต รักสุจริต | 1,680,000 | 1.68 |
| **รวมผู้ถือหน่วยลงทุนรายใหญ่** | **51,739,700** | **51.74** |
| **ผู้ถือหน่วยลงทุนทั้งหมด** | **100,000,000** | **100.00** |

# นโยบายการจ่ายผลประโยชน์ และข้อจำกัด

# ข้อกำหนด นโยบาย และวิธีการการจ่ายประโยชน์ตอบแทนแก่ผู้ถือหน่วยทรัสต์

1. ผู้จัดการกองทรัสต์จะจ่ายประโยชน์ตอบแทนให้แก่ผู้ถือหน่วยทรัสต์ไม่น้อยกว่าร้อยละ 90 (เก้าสิบ) ของกำไรสุทธิที่ปรับปรุงแล้วของรอบปีบัญชี โดยจะจ่ายไม่เกินปีละ 4 (สี่) ครั้งต่อรอบปีบัญชี ทั้งนี้ ประโยชน์
ตอบแทนที่จะจ่ายให้แก่ผู้ถือหน่วยทรัสต์นั้นแบ่งเป็นประโยชน์ตอบแทนสำหรับรอบปีบัญชี
(Year-End Distribution) และประโยชน์ตอบแทนระหว่างกาล (Interim Distribution) (หากมี) อนึ่ง กำไรสุทธิ
ที่ปรับปรุงแล้วตามข้อนี้ ให้หมายถึง กำไรสุทธิที่หักด้วยรายการตามที่กำหนดในสัญญาก่อตั้งทรัสต์

ในกรณีที่กองทรัสต์ไม่สามารถจ่ายประโยชน์ตอบแทนให้แก่ผู้ถือหน่วยทรัสต์ตามหลักเกณฑ์ที่กำหนดในข้อ (1) ผู้จัดการกองทรัสต์และทรัสตีต้องชี้แจงเหตุผลความจำเป็นต่อสำนักงาน ก.ล.ต. ตามแนวทางที่สำนักงาน ก.ล.ต. กำหนด และเปิดเผยให้ผู้ถือหน่วยทรัสต์ทราบตามหลักเกณฑ์ที่กำหนดในสัญญาก่อตั้งทรัสต์

1. ในการพิจารณาจ่ายประโยชน์ตอบแทนให้แก่ผู้ถือหน่วยทรัสต์ ผู้จัดการกองทรัสต์จะต้องพิจารณาถึงความจำเป็นในการดำรงเงินสดของกองทรัสต์ให้เหมาะสม ทั้งนี้ ตามแนวทางที่สำนักงาน ก.ล.ต. กำหนด
2. ผู้จัดการกองทรัสต์ต้องไม่กู้ยืมเงินเพื่อจ่ายประโยชน์ตอบแทนให้แก่ผู้ถือหน่วยทรัสต์
3. ในกรณีที่กองทรัสต์ยังมียอดขาดทุนสะสมอยู่ ผู้จัดการกองทรัสต์จะไม่จ่ายประโยชน์ตอบแทนแก่
ผู้ถือหน่วยทรัสต์
4. ในกรณีที่มีการจ่ายประโยชน์ตอบแทนให้แก่ผู้ถือหน่วยทรัสต์ในแต่ละรอบระยะเวลาบัญชี ผู้จัดการกองทรัสต์จะประกาศจ่ายประโยชน์ตอบแทนแก่ผู้ถือหน่วยทรัสต์และปิดสมุดทะเบียนผู้ถือหน่วยทรัสต์
หรือวันกำหนดรายชื่อผู้ถือหน่วยทรัสต์ หรือวันอื่นใดตามที่สำนักงาน ก.ล.ต. ประกาศกำหนด เพื่อระบุชื่อ
ผู้ถือหน่วยทรัสต์ที่มีสิทธิได้รับประโยชน์ตอบแทน และจะดำเนินการจ่ายประโยชน์ตอบแทนดังกล่าวให้แก่
ผู้ถือหน่วยทรัสต์ภายในกำหนดเวลาดังต่อไปนี้
	* 1. ประโยชน์ตอบแทนสำหรับรอบปีบัญชี (Year-End Distribution)

ผู้จัดการกองทรัสต์จะจ่ายประโยชน์ตอบแทนสำหรับรอบปีบัญชี (Year-End Distribution) ภายใน 90 (เก้าสิบ) วันนับแต่วันสิ้นรอบปีบัญชี หรือวันอื่นใดตามที่สำนักงาน ก.ล.ต. ประกาศกำหนด เพื่อกำหนดสิทธิผู้ถือหน่วยทรัสต์ที่มีสิทธิได้รับประโยชน์ตอบแทน

เงื่อนไขเพิ่มเติม:

ในการพิจารณาจ่ายประโยชน์ตอบแทนรายปี การกำหนดอัตราการจ่ายประโยชน์ตอบแทนจะขึ้นอยู่กับดุลยพินิจของผู้จัดการกองทรัสต์ ซึ่งหากประโยชน์ตอบแทนที่จะประกาศจ่ายต่อหน่วยทรัสต์ระหว่างรอบปีบัญชีใด มีมูลค่าต่ำกว่าหรือเท่ากับ 0.10 (ศูนย์จุดหนึ่งศูนย์) บาท ผู้จัดการกองทรัสต์ขอสงวนสิทธิ์ที่จะไม่จ่ายประโยชน์ตอบแทนในครั้งนั้น และให้สะสมประโยชน์ตอบแทนดังกล่าวเพื่อนำไปจ่ายรวมกับประโยชน์ตอบแทนที่จะให้มีการจ่ายในงวดถัดไป ทั้งนี้ เงื่อนไขข้างต้นต้องไม่ขัดกับข้อ (1)

* + 1. ประโยชน์ตอบแทนระหว่างกาลในแต่ละไตรมาส (Interim Distribution)

ผู้จัดการกองทรัสต์จะจ่ายประโยชน์ตอบแทนระหว่างกาลในแต่ละไตรมาส
(Interim Distribution) (หากมี) ภายใน 90 (เก้าสิบ) วันนับแต่วันสิ้นรอบระยะเวลาบัญชีสำหรับ
ไตรมาสล่าสุดก่อนจ่ายประโยชน์ตอบแทน หรือวันอื่นใดตามที่สำนักงาน ก.ล.ต. ประกาศกำหนด

เงื่อนไขเพิ่มเติม:

ในการพิจารณาจ่ายประโยชน์ตอบแทนระหว่างกาล การกำหนดอัตราการจ่ายประโยชน์ตอบแทนจะขึ้นอยู่กับดุลยพินิจของผู้จัดการกองทรัสต์ ซึ่งหากประโยชน์ตอบแทนที่จะประกาศจ่ายต่อหน่วยทรัสต์ระหว่างรอบไตรมาสใดมีมูลค่าต่ำกว่าหรือเท่ากับ 0.10 (ศูนย์จุดหนึ่งศูนย์) บาท ผู้จัดการกองทรัสต์ขอสงวนสิทธิ์ที่จะไม่จ่ายประโยชน์ตอบแทนในครั้งนั้น และให้สะสมประโยชน์ตอบแทนดังกล่าวเพื่อนำไปจ่ายรวมกับประโยชน์ตอบแทนที่จะให้มีการจ่ายในงวดถัดไป

1. สำหรับนโยบายการจ่ายประโยชน์ตอบแทนดังกล่าว ผู้จัดการกองทรัสต์จะดำเนินการให้เป็นไปตามที่ระบุไว้ในสัญญาก่อตั้งทรัสต์ เว้นแต่กรณีที่ สำนักงาน ก.ล.ต. และ/หรือ หน่วยงานอื่นใดที่มีอำนาจตามกฎหมาย ได้แก้ไขเปลี่ยนแปลง เพิ่มเติม ประกาศ กำหนด สั่งการ เห็นชอบ และ/หรือ ผ่อนผันเป็นอย่างอื่น
ผู้จัดการกองทรัสต์จะดำเนินการให้เป็นไปตามนั้น

# ข้อจำกัดและวิธีการจ่ายประโยชน์ตอบแทนแก่ผู้ถือหน่วยทรัสต์

ผู้จัดการกองทรัสต์จะไม่จ่ายประโยชน์ตอบแทนให้แก่ผู้ถือหน่วยทรัสต์ที่ถือหน่วยทรัสต์เกินกว่าอัตราหรือไม่เป็นไปตามหลักเกณฑ์ที่กำหนดในประกาศที่ ทจ. 49/2555 ประกาศ กร. 14/2555 และประกาศ
สช. 29/2555 แล้วแต่กรณี เฉพาะในส่วนที่เกินหรือไม่เป็นไปตามหลักเกณฑ์ดังกล่าว และให้ประโยชน์ตอบแทนในส่วนที่ไม่อาจจ่ายให้แก่ผู้ถือหน่วยทรัสต์ดังกล่าวตกเป็นของผู้ถือหน่วยทรัสต์รายอื่นตามสัดส่วนการถือหน่วยทรัสต์

ทั้งนี้ เว้นแต่สำนักงาน ก.ล.ต. จะประกาศกำหนด สั่งการ หรือผ่อนผันเป็นอย่างอื่น ส่วนประโยชน์ตอบแทนที่ไม่อาจจ่ายแก่ผู้ถือหน่วยทรัสต์ดังกล่าวนั้น ให้ตกเป็นของผู้ถือหน่วยทรัสต์รายอื่นตามสัดส่วน
การถือหน่วยทรัสต์ โดยผู้จัดการกองทรัสต์จะพิจารณาจัดสรรผลประโยชน์ดังกล่าวให้แก่ผู้ถือหน่วยทรัสต์
ที่มีสิทธิได้รับในคราวนั้น

ในกรณีกองทรัสต์ไม่สามารถจ่ายประโยชน์ตอบแทนให้แก่ผู้ถือหน่วยทรัสต์ได้ตามหลักเกณฑ์ที่กำหนดในวรรคหนึ่ง ผู้จัดการกองทรัสต์และทรัสตีต้องชี้แจงเหตุผลความจำเป็นต่อสำนักงาน ก.ล.ต. พร้อมทั้งแสดงข้อมูลที่ทำให้ไม่สามารถจ่ายประโยชน์ตอบแทนได้ตามหลักเกณฑ์ที่กำหนดและเปิดเผยให้ผู้ถือหน่วยทรัสต์ทราบ
โดยเป็นไปตามกฎหมายที่เกี่ยวข้อง